Diari Oficial de la Generalitat Valenciana


Sumari del DOGV 5236, del 07-04-2006 (2006/3513)

ORDE de 28 de febrer de 2006, de la Conselleria de Cultura, Educació i Esport, per la qual es resol l'expedient de modificació de concert amb el centre docent privat Lope de Vega, de Castelló.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/3513


Data del document
:   28-02-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Castelló de la Plana
    * ensenyament secundari
    * centre d'ensenyament
    * ensenyament privat
    * educació preescolar
    * ensenyament primari

ORDE de 28 de febrer de 2006, de la Conselleria de Cultura, Educació i Esport, per la qual es resol l'expedient de modificació de concert amb el centre docent privat Lope de Vega, de Castelló. [2006/3513]  
L'expedient, amb data d'entrada en la Direcció General d'Ensenyament el 24 de gener de 2005, s'inicia a instància del representant de la titularitat del centre, codi 51217179, que sol.licita la renovació de 6 unitats d'educació infantil, 12 unitats d'educació primària i 8 unitats d'ESO.   
Per l'Orde de 26 de juliol de 2005, de la Conselleria de Cultura, Educació i Esport, per la qual es resolen els expedients de renovació, incorporació i pròrroga de concerts provisionals i de modificació dels concerts educatius amb els centres privats (DOGV 5069, d'11 d'agost), s'estimen les unitats sol.licitades.   
Amb anterioritat i posterioritat a la dita orde, el representant del centre sol.licita una unitat addicional per a 1r cicle d'ESO que no va ser tinguda en compte inicialment. La sol.licitud, amb informe favorable de la Inspecció Educativa, segons el qual la matrícula desbordada fa necessari que amb caràcter excepcional es concerte una unitat més d'ESO per a mantindre una escolarització ajustada a la ràtio del curs, es tramita de fet com una modificació del concert amb el centre, prevista en l'article 32 de l'Orde de 29 de desembre de 2004 (DOGV núm. 4923 de 13/1/2005).  
Basant-se en el principi de l'educació com un servici d'interés públic, els centres d'ensenyança es poden acollir al règim de concerts. Així es desprén de l'article 75.1 de la Llei orgànica de qualitat de l'ensenyança. En este sentit, la situació dels alumnes repetidors i amb necessitats educatives especials obliga el centre a dotar-se d'una unitat addicional amb caràcter extraordinari i provisional, preservant l'interés general i tenint en consideració els efectes positius per a l'alumnat escolaritzat en un centre que està situat en una àrea de forta demanda, tal com es desprén de l'informe del Servici de la Inspecció Educativa.  
Quan un centre ha d'atendre necessitats urgents d'escolarització, és procedent subscriure el concert per any prorrogable amb els condicionants i garanties establits en la disposició addicional 2a del Reial Decret 2377/1985, de 18 de desembre, pel qual s'aprova el Reglament de normes bàsiques sobre concerts educatius (BOE núm. 310, de 27/12/1985), disposició modificada pel Reial Decret 139/1989, de 10 de febrer (BOE núm. 36, d'11/12/89).  
De conformitat amb la Llei orgànica 8/1985, de 3 de juliol (BOE de 4 de juliol) reguladora del dret a l'educació i la Llei orgànica 10/2002, de 23 de desembre, de qualitat de l'educació (BOE de 24 de desembre), i fent ús de les atribucions conferides per l'article 35 de la Llei de govern valencià,   
ORDENE  
Únic  
Modificar el concert afegint 1 unitat per a primer cicle d'ESO per al curs 2005/2006 al centre docent privat Lope de Vega de Castelló, amb caràcter provisional i duració d'eixe curs acadèmic, i amb els efectes i requisits prevists per a esta classe d'unitats en les mencionades ordes de 29 de desembre de 2004 i de 26 de juliol de 2005.  
Disposició addicional  
La resolució de l'expedient de modificació del concert educatiu contingut en la present orde s'inscriurà en el Registre de Centres Docents de la Comunitat Valenciana.  
Disposició final  
D'acord amb els articles 107, 116 i 117 de la Llei de règim jurídic de les administracions públiques i del procediment administratiu comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant dels òrgans següents:  
a) El recurs de reposició davant del conseller de Cultura, Educació i Esport en el termini d'un mes des de l'endemà de la notificació o publicació.  
b) El recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació.  
València, 28 de febrer de 2006  
El conseller de Cultura, Educació i Esport  
ALEJANDRO FONT DE MORA TURÓN